Inglourious Basterds

Inglourious Basterds (euskaraz Sasikume madarikatuak: izenburuak nahita egindako ortografi hutsa du, Bastards behar duelako) gerra zinema generoko film bat da; hala ere, bertan berezko gerra ekintzarik agertzen ez denez, drama, zinema beltza edota Spaghetti western generoetan ere sailka liteke. Quentin Tarantino zuzendariak zuzendu zuen, horretaz gain gidoia idatzi eta filmaketako estra modura ere parte hartu. Christoph Waltz aktorearen Hans Landa naziaren antzezpen bikaina azpimarratzekoa da: rol horregatik, Canneseko Zinemaldiko 2009ko Aktore Onenaren Saria irabazi zuen.

 Bereizgarriak 
Filmaren ekoizpena 2008ko urrian hasi zen Frantzian eta Alemanian. Brad Pitt, Mike Myers eta Eli Roth izan ziren aukeratuak hainbat paperetarako eta maiatzaren 20an estreinatu zuen 2009ko Canneseko Zinemaldian.

Kritika ugari jaso zuen, Bigarren Mundu Gerraren aurkezpen irreala ematen zuela-eta, Martin Wuttkek Hitlerri egiten dion ia karikaturazko irudian edo spaghetti western estiloan izan ohi den eszenen aurkezpen anakronikoan oinarrituz. Gainera, soldadu estatubatuar juduak nazien pareko aurkezten dira, mendeku grinan. Hala ere, Tarantinok jarraitzaile sutsuak ditu eta maisulantzat daukate, lortzen duen entretenimenduaz gain, eszenak primeran lotuta daudelako.

 Argudioa eta pertsonaiak 
The Hollywood Reporteren hitzetan,

 Hans Landak (Christoph Waltz) Reinhard Heydrich borrero naziaren antza duen SSko ofizial bat irudikatzen du. Juduen atzetik dabil Frantziako eskualde batean eta Perrier LaPadite (Denis Menochet) etxe bateko jabea akosatzen du, etxe azpian gordeta dagoen judu familia salatu arte. Metrallak zeharkatzen du lurrezko zorua eta judu guztiak hiltzen dira erasoan, zelaietan zehar ihes egingo duen Shoshanna (Mélanie Laurent) nerabea izan ezik.
 Bestalde, Aldo Raine (Brad Pitt) azaltzen da, ezizenez, Aldo Apatxea; estatubatuar teniente honek soldadu talde bat erreklutatuko du eta misioa ez dutela erresistentzia egitea irakasten die, alemaniar uniformedunak hiltzea baizik (Wehrmatchtekoak edo SSkoak) eta ekintza izugarriak egitea dela xedea, betirako gogoan izateko. Hauek dira erakarritako soldaduak:
 Ikaragarrizko indarra duen Donny Donowitz (Eli Roth), alemaniarrek Hartz Judua deitzen diotena; naziek hiltzea gustuko du, horretarako beisboleko batearekin haien garezurrak suntsitzen ditu.
 Hugo Stiglitz (Til Schweiger) alemaniar soldadu arnegatu eta psikopata, Gestapoko hamahiru kide era basatian hil izanagatik Aldoren Sasikumeak talderako merezimenduak dituena. Taldeak libratuko du Berlinera bidali aurretik.
 Sasikumeek beti uzten dute pertsona bat bizirik, naziei erabiltzen dituzten metodo basatien berri emateko eta, alde egin aurretik, esbastika bat markatzen diote kopetan ehizatzeko labanaz. Labana bera erabiltzen dute hildakoei buru azala kentzeko.
 Wilhelm Wicki (Gedeon Burkhard) estatubatuar herritartasuna duen alemaniarra da eta presoei hizkuntzarekin laguntzen die.
 Bandak Winston Churchillen (Rod Taylor) gertuko Ed Fenechen (Mike Myers) aginduak jasotzen ditu.
 Alemaniar erresistentziako eta britainiarrentzat lan egiten duen emakume dotore bat, Bridget Von Hammersmark (Diane Kruger) izeneko aktore bat, aurreko biekin gurutzatzen den hirugarren istorioa izan liteke; sasikumeak taberna batean konbokatzen ditu, baina alemaniar soldadu talde bat parrandan dabil leku berean eta, jakinminean dagoen Hellstrom (August Diehl) SSko ofizialak plana bertan behera utzi du.
 Emanuelle Mimieux frantses zinemako jabe ederra da, hasieran ihes egindako Shoshanna Dreyfus nerabea, eta Joseph Goebbels (Sylvester Groth) propaganda ministroaren asistentea erakarriko du. Shoshana zinemaren jabea da eta bere bikotekidea den Marcel gazte afrikarrarekin batera eramaten du bere martxa.
 Asistentea Fredrick Zoller (Daniel Brühl) heroia da, Italian aliatu mordoa hil zuen frankotiratzailea eta paper bera egiten du filma batean. Nazien goi kupula, Hitler eta guzti, filma ikustera etorriko direla eta zinema konfiskatzen duen bitartean, Emanuelle ederra erakartzen saiatzen da. Zollerrek ez dakiena Emy/Shoshannak mendekurako erabiliko duela.

Hans Landa naziak Shoshanna eta Bridget akosatu ditu eta, Shoshannaren zineman, azken horrekin batera, Hirschberg, Raine eta Donowitzekin topo egin duenean, polizia ohiak konplota argitzea lortu du. Aktorea ito eta Aldo Raine eta Utivich harrapatu ditu.

Shoshannak Zoller hil du edo ia, baina horrek tiro egin dio emakumeari.

Aurrez prestatuta zegoen bezala, Marcelek, filmaren zintak erabiliz, su eman dio zine aretoari. Herio hartan, Donowitz eta Hirchsberg (beste sasikume bat) tiroka hasi dira eta Hitler eta Goebbels hiltzea lortzen dute. Azkenean, daramatzaten bonbak lehertu dira.

Leherketa baino minutu batzuk lehenago, Aldo Raine eta Utivich Landarekin negoziotan dabiltza. Landak ez die buruzagi naziei lehergailuen berri eman eta, horren truke, berak, beste onura batzuen artean, estatubatuarren asiloa eskuratu du. Mugarantz doaz ihesi eta baldintza guztiak onartuta badaude ere, une batean, Raine eta Utivichek esbastika marraztu diote kopetan Landari.

 Genesia 
XXI. mende hasieratik, Quentin Tarantino zuzendaria hainbat gidoi idazten jardun zen, Bigarren Mundu Gerrari buruzko abenturazko film bat tartean, laster Inglourious Basterds izan zena, Enzo G. Castellariren filmean oinarritua, zehazki 1978ko Quel maledetto treno blindato (ingelesez Inglorious Bastards) filma, baina ez da horren remakea. Tarantinok 2001eko urrian erakutsi zituen lehen fruituak:

Hasieran, western bezala hasi zena Bigarren Mundu Gerrako Il buono, il brutto, il cattivoren bertsio bat bihurtu zen. Istorioa naziek hartutako Frantzian gertatzen da eta AEBetako armadaren bi talde errebelde izatera aldatu zen, berriro ere aldatua. McKenna, Michael (04-10-2003). «Back to make another killing». The Courier-Mail (News Corporation).

Michael Madsen aktorea, Tarantinoren Reservoir Dogsen azaldu zena, Inglourious Basterdsen parte hartzekoa zen 2004an estreinatzeko pentsatuta zegoen filmean. Larsen, Dave (30 de agosto de 2002). «Quintessential Quentin». Dayton Daily News (Cox Enterprises).

2002rako, Tarantinok bazekien hasieran uste baino film handiagoa zuela eskuetan eta beste zuzendari batzuk ikusi zituen II. Mundu Gerraren gaia jorratzen. Lyman, Rick (5 de septiembre de 2002). «Tarantino Behind the Camera in Beijing». The New York Times (The New York Times Company). Tarantinok hiru gidoi ia osoak ekoitzi zituen eta zera esan zuen:

Zuzendariak filma alboratu eta Kill Bill (2003-2004) egiten hasi zen Uma Thurmanekin. Lan horren ondoren, gidoiak laburtu egin zituen, hirurekin 222 orrialdeko bakarra osatuz.

2004ko azaroan, zuzendariak berriro alboratu zuen filmaren ekoizpena eta kung-fu film bat grabatzen hasi zen erabat mandarineraz eta 2007ra arte ez zion berriro ekin.

Hasieran Hans Landaren papera Leonardo DiCapriok egingo zuela uste bazen ere, Christoph Waltz austriarra hautatu zuten azkenean eta aukeraketa oso ondo baloratu zuen kritikak. Tarantinoren filmak eskuratu zuen Oscar bakarra berak jaso zuen 2010ean.

Zurrumurruen arabera, Tarantinok Sylvester Stallone, Bruce Willis eta Arnold Schwarzenegger nahi zituen paper garrantzitsuenetan, baina zuzendariak berak ukatu zituen esamesak. http://www.blogdecine.com/proyectos/tarantino-quiere-a-willis-stallone-y-schwarzenegger

 Aktoreak 
 Brad Pitt: Aldo Raine tenientea, zortzi soldadu judu estatubatuarren ekipoa osatu duen Tennesseeko baserritarra.
 Eli Roth: Donnie Donowitz sarjentua, Hartz judua.
 Mélanie Laurent: Shosanna Dreyfus, naziek umezurtz utzi zuten frantses judu gaztea. Horrek ere nazien liderrak hiltzeko plana dauka.
 Christoph Waltz: Hans Landa koronela, Judu ehiztaria, Shosannaren familia hil duen nazia.
 Diane Kruger: Bridget Von Hammersmark, alemaniar agentea eta aktorea.
 Michael Fassbender: Archie Hicox.
 Daniel Brühl: Frederick Zoller, Shosannaz maitemindu den alemaniar heroia.
 Til Schweiger: Hugo Stiglitz da, naziekin arnegatutako alemana.
 Gedeon Burkhard: Wilhelm Wicki, Aldoren taldearen itzultzailea.
 Jacky Ido: Marcel, Shosannaren bikotekidea eta laguntzailea.
 B.J. Novak: Smithson Utivitch.
 Omar Doom: Omar Ulmer.
 August Diehl: Hellstrom.
 Sylvester Groth: Joseph Goebbels.
 Mike Myers: Ed Fenech jenerala, buruzagi naziak hiltzeko plana egin duen britainiarra.
 Martin Wuttke: Adolf Hitler.
 Julie Dreyfus: Francesca Mondino, Joseph Goebbelsen laguntzaile pertsonala eta itzultzailea.
 Samm Levine: Hirschberg soldadua.
 Paul Rust: Andy Kagan.
 Michael Bacall: Michael Zimmerman soldadua.
 Cloris Leachman: Himmelstein anderea.
 Christian Berkel: Eric.
 Samuel L. Jackson: kontalaria.
 Maggie Cheung: Madame Mimieux.
 Denis Menochet: Perrier LaPadite.
 Léa Seydoux: Charlotte LaPadite.
 Rod Taylor: Winston Churchill.

 Sariak 
 Oskar 
 2009: Film hoberena-Inglourious Basterds, Izendapena
 2009: Zuzendari onena: Quentin Tarantino, Izendapena
 2009: Gidoi hoberena: Inglourious Basterds, Izendapena
 2009: Aktore hoberena: Christoph Waltz, Irabazlea
 2009: Argazki hoberena: Robert Richardson, Izendapena
 2009: Muntai hoberena: Sally Menke, Izendapena
 2009: Soinu nahasketa hoberena: Michael Minkler, Tony Lamberti, Mark Ulano, Izendapena
 2009: Soinu edizio hoberena: Wylie Stateman, Izendapena

 BAFTA 
 2009: Zuzendari onena: Quentin Tarantino, Izendapena
 2009: Gidoi hoberena: Inglourious Basterds, Izendapena
 2009: Aktore hoberena: Christoph Waltz, Irabazlea
 2009: Argazki hoberena: Robert Richardson, Izendapena
 2009: Muntai hoberena: Sally Menke, Izendapena
 2009: Ekoizpen diseinu hoberena: David Wasco, Sandy Reynolds Wasco, Izendapena

 Urrezko Globoak 
 2009: Film hoberena: Inglourious Basterds, Izendapena
 2010: Zuzendari onena: Quentin Tarantino, Izendapena
 2010: Gidoi hoberena: Inglourious Basterds, Izendapena
 2009: Aktore hoberena: -Christoph Waltz, Irabazlea

 Erreferentziak 

 Kanpo estekak 
 "Inglourious Basterds" filmaren webgune ofiziala 
 IMDBko "Inglourious Basterds" filmaren fitxa 

Kategoria:Quentin Tarantinok zuzendutako filmak
Kategoria:Gizonezko bigarren aktore onenaren Oscar Saria irabazi duten filmak
Kategoria:Ameriketako Estatu Batuetako filmak
Kategoria:Mendebaldeko Fronteari buruzko filmak (Bigarren Mundu Gerra)
Kategoria:Ekintza filmak
Kategoria:Mendekuari buruzko filmak
Kategoria:Naziei buruzko filmak
Kategoria:Juduei eta judaismoari buruzko filmak
Kategoria:Historia alternatiboari buruzko filmak
Kategoria:Kultuzko filmak
Kategoria:2009ko filmak
Kategoria:BAFTA film saridunak
Kategoria:Adolf Hitlerri buruzko filmak